Federer speel toergids vir Kolisi in ZürichDie tennisheld Roger Federer was toergids vir Springbokkaptein Siya Kolisi in die strate van Zürich. (Foto: Roger Federer/Twitter) Springbokkaptein Siya Kolisi het ŉ draai in Zürich gegooi ná die Bokke se toer in die Verenigde Koninkryk – en niemand anders as die tennisheld Roger Federer het toergids in die bekoorlike strate van Switserland se grootste stad vir die Bokheld gespeel nie. Federer, wat 20 Grand Slam-titels agter sy naam kan skryf, het foto’s van hom en Kolisi op sy Twitter-blad geplaas. “Benodig enigiemand ŉ toergids? Ek het ŉ Springbok gevind wat deur die strate van Zürich dwaal. Wat ŉ plesier om jou te sien, Siya,” het Federer geskryf. Anyone need a tourist guide? I found a Springbok ????????????roaming the streets of Zurich ???????????? @SiyaKolisi What a pleasure to see you Siya ???????? pic.twitter.com/UWwnoxEGeS — Roger Federer (@rogerfederer) November 23, 2021 Die Switserse tennisster was saam met sy ouers, Robert en Lynette, in die stad. Lynette is in Kempton Park in Suid-Afrika gebore en Federer handhaaf steeds noue bande met die land. Hy was in Februarie verlede jaar in Suid-Afrika vir die Match in Africa-vertoonwedstryd tussen hom en die Spanjaard Rafael Nadal. Kolisi het voor die wedstryd ŉ Springboktrui aan Federer oorhandig. Federer is ŉ groot ondersteuner van die Bokke en het destyds die Springbokke se Wêreldbekeroorwinning geloof. Hy het vertel hy het uiteindelik die eindstryd gekyk terwyl hy sy hare laat sny het. ❤️???? @SiyaKolisi_Bear and @rogerfederer are FRIENDSHIP GOALS ????????#MatchInAfrica pic.twitter.com/jPjdA6XSzU — SuperSport ???? (@SuperSportTV) February 7, 2020